આ દેશ માનસિક રીતે પણ વિકલાંગ બન્યો હોય એવો ઘાટ ઘડાયો છે. ગાંધી કે અન્ના હઝારે સાદગીપૂર્ણ જીવન જીવતા હોય અને સત્યાગ્રહ કરે તો આપણે વધાવીએ છીએ. પણ એવું જ કામ કોઇ કરોડપતી કરે તો તરતજ શંકાની નજરે જોવા લાગીએ છીએ. બાબા રામદેવ પાસે કરોડો ની સંપતિ છે અને એ જે કરે છે એ ચાલુ રાખે તો હજુ વધવાનીજ છે. તેને ક્યાં જરૂર હતી આ ઉડતી ઉપાધી માથે લેવાની? કાળુ નાણું જે વિદેશો મા પડ્યું છે તે શું રામદેવ નાં અંગત ઉપયોગ માં આવવાનું છે ? કહેવાતા બુદ્ધિજીવીઓ આ સીધો તર્ક ભુલી ને રામદેવ ને સાણસા માં લેવાનાં પ્રયત્નો માં લાગી પડ્યા છે. તેનો રાજનૈતીક કે વ્યાવસાયીક આશય પાછળ થી પણ જોઇ શકાય છે. ચર્ચાઓ ટિકાઓ કરવા માટે જીંદગી પડીજ છે પણ આ બુદ્ધિનાં બળદીયા અત્યારે જે દેશહિત નું કાર્ય છે તેમાં જોડાવા ને બદલે વખોડવા માં પડ્યા છે. સરકાર તો કરે કારણ કે આ બધું ખુલ્લું પડતાં રેલો સરકાર ના તળીયે જ આવવાનો છે. પણ બુદ્ધિજીવીઓ ની ટીકા મને સમજાતી નથી. અહિં બાબા રામદેવ ને કોઇ ક્લિનચીટ આપવાની વાત નથી પરંતુ વ્યક્તિ વિશેષ મહાન નથી અહિં મુદ્દો મહત્વની વાત છે. જો આવીજ લડત પવાર જેવો ભ્રષ્ટ માણસ પણ નો નિષ્ઠાપૂર્વક દેશહિત માં લડતો હોય તો દેશ ના નાગરિક તરીકે તેને ટેકો આપવો એ આપણી ફ઼રજ બને છે. રામદેવ કે કામદેવ કે સોમદેવ મેટર નથી કરતા.